యూట్యూబ్‌లోకి వెళ్లి విజయ్ కాంత్ అన్న పేరు కొట్టగానే.. వరుసబెట్టి ‘ఫన్నీ వీడియోస్’ తన్నుకుంటూ వచ్చేస్తాయి. వాటిలో ప్రధానంగా ఓ యోగా కార్యక్రమంలో విజయ్ కాంత్ విన్యాసాలతో కూడిన వీడియోలు బాగా హైలైట్ అవుతాయి. ఫుల్లుగా మందు కొట్టి వచ్చి విజయ్ కాంత్ చేసిన విన్యాసాలు చూస్తే నవ్వు ఆగడం కష్టం. ఇంకా పబ్లిక్ మీటింగుల్లో విజయ్ కాంత్ చేసిన వెర్రి వ్యాఖ్యానాలతో కూడిన వీడియోలు.. మీడియా వాళ్లను తిడుతున్న వీడియోలు.. ఇలాంటి ‘మోస్ట్ వ్యూడ్’ వీడియోస్ చాలానే కనిపిస్తాయి. గత ఎన్నికల్లో 28 సీట్లు సంపాదించిన పార్టీ అధినేత తీరిది. గత మూణ్నాలుగేళ్లలో ఎంత భ్రష్టుపట్టాలో అంతా పట్టాడు విజయ్ కాంత్. రాజకీయాల్లో ఓ కామెడీ పీస్ అయిపోయిన విజయ్ కాంత్‌కు తమిళ ఓటర్లు ఎలాంటి సన్మానం చేస్తున్నారో ఎన్నికల ఫలితాల ట్రెండ్స్ చూస్తుంటే అర్థమవుతోంది.